alexandrainst/scandi-wiki huggingface dataset:
Shi Dongpeng

Shi Dongpeng (født 6. januar 1984 i Baoding i provinsen Hebei i Folkerepublikken Kina) er en kinesisk friidrettsutøver, som konkurrerer i hekkeløp. Han representerte Kina under Sommer-OL 2008, der han ble utslått i semifinalen.

Eksterne lenker 
 

Kinesiske hekkeløpere
Deltakere for Kina under Sommer-OL 2004
Friidrettsutøvere under Sommer-OL 2004
Deltakere for Kina under Sommer-OL 2008
Friidrettsutøvere under Sommer-OL 2008
Deltakere for Kina under Sommer-OL 2012
Friidrettsutøvere under Sommer-OL 2012
Personer fra Baoding
Fødsler i 1985
Xing Yanan

Xing Yanan (født 17. juni 1983 i Zibo i provinsen Shandong i Folkerepublikken Kina) er en kinesisk friidrettsutøver, som konkurrerer i sprintløp. Han representerte Kina under Sommer-OL 2008, der han ble utslått i de innledende rundene.

Referanser

Eksterne lenker 
 

Kinesiske sprintere
Deltakere for Kina under Sommer-OL 2008
Friidrettsutøvere under Sommer-OL 2008
Personer fra Zibo
Breckin Meyer

Breckin Erin Meyer (født 7. mai 1974 i Minnesota) er en amerikansk skuespiller, komiker, forfatter og musiker.

I 1991 hadde han en mindre rolle i skrekkfilmen Freddy’s Dead: The Final Nightmare, og i 1995 spilte han i Mallrats. Han har spilt i flere filmer i rollen som «sympatisk ung mann», flere ganger opp mot Amy Smart, blant annet i Rat Race (2001), og hadde en birolle som Meg Ryans bror i komedien Kate & Leopold (2001). Han har også hatt rollen som «Jon», den uheldige eieren av en feit og usympatiske tegneseriekatt i filmutgaven av Pusur (2004) og i oppfølgeren Pusur 2 fra 2006. I 2005 opptrådte hun i Herbie – Full tank, og i 2009 fikk han en rolle i Ghosts of Girlfriends Past. Meyer er gift med manusforfatteren og filmregissøren Deborah Kaplan, og er far til et barn.

Tidlig liv 
Meyer ble født i Minneapolis i Minnesota som sønn av Dorothy Ann (dåpsnavn Vial), en arbeider i et reisebyrå og tidligere mikrobiolog, og Christopher William Meyer, konsulent i ledelse. Som barn av skilte foreldre har han bodd i California, Texas, Vest-Virginia og New Jersey. Han har en eldre bror, Frank, og en yngre bror, Adam. 

Meyer gikk på barneskolen samtidig med Drew Barrymore (og hun var åpenbart hans første kyss) og fikk deretter på videregående skole i Beverly Hills High School. Fra tiden på barneskolen kom han i kontakt med Barrymores agent som signerte kontrakt med ham. Som barn opptrådte han hovedsakelig i fjernsynsreklamer.

Referanser

Eksterne lenker 
 

Skuespillere fra USA
Personer fra Beverly Hills
Personer fra Minneapolis
Fødsler i 1974
DS «Pelle»

DS «Pelle» er et norsk dampskip. Hun ble bygget i 1882 av Motala Mek. Verkstad som «Pippi» i Sverige som lystyacht for grosserer og bryggerieier Herman Eger i Kristiania. Hun var på 11,82 bruttotonn, hadde en lengde på 43,2 fot og ble drevet av en dampmaskin på 15 hk.

Eieren døde kun et halv år senere etter hun ble ferdigstilt, og i 1883 ble skipet solgt til kapteinen Thomas M. Strømberg på Hisøy for 9000 kroner, og ble omdøpt til DS «Pelle». Det var eier av Hove gård, Hans Aalholm som sto for betalingen. Skipet ble brukt som transportskip fra gården på Tromøy til Arendal sentrum. Det ble så solgt til kaptein Andreas Terkildsen som startet med faste rutetider og opprettet et aksjeselskap. Etter en ombygging i 1902 hadde hun plass til 62 passasjerer. Jacobsen og Thorsen kjøpte henne i 1910 for 9250 kr, og fortsatte fergedriften frem til 1961. Opphøret skyltes både broforbindelsen med Tromøybrua til fastlandet og det faktum at hun var i dårlig forfatning. I 1964 forlot skipet Arendal på slep, da hun ble kjøpt av en interesseforenig i Oslo for 5250 kr. Skipet hadde i sin tid hele tre forlis, og i 1978 ble båten satt på land i en svært dårlig tilstand. Stiftelsen D/S Pelle ble opprettet i Arendal i 2007, med formål å få Pelle tilbake til Arendal og få restaurert henne. Hun ble kjøpt av stiftelsen for 100 kr i 2017, og desember samme måned var hun tilbake i Arendal.

Den opprinnelige dampmaskinen til Pelle befinner seg på Norsk Teknisk Museum i Oslo.

I 1991 ble «Pelle» erklært verneverdig av Riksantikvaren, og i 2018 ble hun vernet av samme instans med begrunnelse: «På bakgrunn av en samlet vurdering av fartøyets historie, alder/epoke, autensitet, geografiske tilhørighet, historiske betydning og organisatoriske forhold rundt fartøyet, vurderer Riksantikvaren at D/S "Pelle" oppfyller kriteriene som ligger til grunn for status som vernet skip.»

Referanser

Eksterne lenker 
Norsk Veteranskibsklub om DS «Pelle»

Norske dampskip
Verneverdige fartøy
Skip fra 1882
1882 i Sverige
1882 i Norge
Skip bygget i Sverige
Sjøfart i Arendal
Artikler i sjøfart-prosjektet
Universitat d’Andorra

Universitat d'Andorra (UdA) er et statlig lærested i Sant Julià de Lòria i Andorra. Det ble grunnlagt i 1988 og er landets første universitet. 

UdA har utdanninger i sykepleie, pedagogikk, bedriftsledelse og informatikk. I andre fag fungerer det som et senter for fjernundervisning i samarbeid med utenlandske læresteder, i særdeleshet Universitat Oberta de Catalunya.

UdA er medlem av European University Association og deltar i Xarxa Vives-samarbeidet.

Referanser

Eksterne lenker
 

Andorra
Universiteter
Ivan Kupala

Ivan Kupala ( på russisk Иван-Купала, hviterussisk Купалле, ukrainsk Івана Купала og polsk Noc Kupały) er den tradisjonelle midtsommerfesten, feiringa av sommersolverv eller sankthans, i Russland, Hviterussland, Polen og Ukraina. På samme måte som den norske og nordeuropeiske sankthansfeiringa, er Ivan Kupala opprinnelig en hedensk frukbarhetsfest som kirken overtok ved å knytte den til Johannes døperen. Etter «moderne» gregoriansk kalender feires kvelden og natta mellom 6. og 7. juli, som tilsvarer 23. og 24. juni i den julianske kalenderen som den ortodokse kirken følger flere steder.

Ivan Kupala svarer til Korotsjun (på russisk Корочун), den slaviske feiringa av vintersolverv.

Bakgrunn og feiring

Navnet Ivan Kupala er satt sammen av de russiske navnene for Johannes og den slaviske sol- og lysguden Kupala. Dagen er således en sammensmeltning av den kristne sankthans og en hyllest av den slaviske guddommen. Også i moderne tid er den slaviske midtsommernatta kjent som en spektakulær hedensk fest. Flere av skikkene er knyttet til vann, fruktbarhet og selvrenselse. Det er vanlig at unge jenter legger ned kranser, laget av markblomster og prydet med stearinlys, i bekker og elver for å lese av framtida på måten kransene driver avsted. En annen skikk er at unge par skal hoppe over sankthansbålene denne kvelden.

Det er ellers gammel folketro at Ivan Kupala-natta er den eneste tida på året da bregnene blomstrer. Den som finner en bregneblomst på Ivan Kupala, vil ifølge denne forestillinga vinne rikdom og herlighet og bli svært lykkelig. Derfor er det flere som søker gjennom skogene etter «magiske», blomstrende bregner da, blomster som i virkeligheten ikke eksisterer, men er et fantasiprodukt. I Nikolai Gogols novelle Sankthansnatt («Ivan Kupala-natta») finner en ung mann en eventyrlig bregneblomst som også blir en forbannelse for ham. Den legendariske heksesabbaten på Ivan Kupala inspirerte Modest Mussorgskij til å skrive sitt symfoniske tonedikt En natt på Bloksberg i 1867. Den polsk-norske illustratøren Justyna Nyka utgav i 1993 bildeboka Bregneblomsten der eventyret om jakten på den lykkebringende blomsten bygger på den samme tradisjonen.

I Polen blir festen feiret til minne om Johannes Døperen som Noc Świętojańska, «sankthansaften» 24. juni. En kortere betegnelse er Wianki («krans»).

Se også
 Sankthans

Eksterne lenker 
 Ivan Kupala-natta (på engelsk)
 Feiring av Ivan Kupala i Russland (på engelsk)

Russisk kultur
Polsk kultur
Ukrainsk kultur
Høytider og helligdager
Naturreligion
Ruth Winsnes Ravndal

Ruth Winsnes Ravndal (født 1930, død 2010) var musikkpedagog og forfatter av fagbøkene Førskolebarn og Musikk (1974) og Musikalske uttrykk i småskolens hverdag (1986) og sangboka Blomstre Min Sang (1980). 

Hun var førsteamanuensis i musikk ved Dronning Mauds Minne i Trondheim.  Ledet skoleradioprogram i nrk i en årrekke på 70-tallet. Hun holdt kurs og foredrag i hele landet, og blant annet i Tyskland, Finland og på Island. Prosjektleder for "Grieg i barnehagen" i 1993.

Hun var også konsertpianist, og bl.a. solist med Symfoniorkesteret ved Høgskulen i Volda. Forestilling om Mozart for Rikskonsertene på 70-tallet sammen med Norunn Illevold Giske.

Referanser 

Norske forfattere
Avempace

Abū-Bakr Muhammad ibn Yahya ibn al-Sāyigh (arabisk ), kjent som Ibn Bājjah () var en andalusisk polyhistor; en astronom, filosof, lege, fysiker, poet og vitenskapsmann. Han var kjent i vesten ved hans latiniserte navn, Avempace. Han ble født i Zaragoza i 1095, i det som i dag er Spania, og døde i Fès, Marokko i 1138.

Avempave jobbet som vesir for Abu Bakr ibn Ibrahim Ibn Tîfilwît, den almoravidiske guvernøren i Zaragoza. Senere jobbet han også som vesir for Yahyà ibn Yûsuf Ibn Tashufin, en annen bror av den almoravidiske sultanen Yusuf Ibn Tashufin (død 1143) i Marokko. Avempace var også forfatter av Kitab al-Nabat (boken om planter), en populær bok om botanikk som definerer plantenes kjønn. Blant hans mange lærerer var Abu Jafar ibn Harun av Trujillo, en fysiker i Sevilla, Al-Andalus.

Referanser 

Arabiske astronomer
Middelalderfilosofer
Spanske filosofer
Naturfilosofer
Spanske leger
Spanske fysikere
Personer fra Zaragoza
Fødsler i 1095
Dødsfall i 1138
Artikler i astronomiprosjektet
Liu Feiliang

Liu Feiliang (født 27. mars 1985) er en kinesisk friidrettsutøver, som konkurrerer i stavhopp. Han representerte Kina under Sommer-OL 2008, der han ble nummer 10, og utslått i kvalifiseringen.

Eksterne lenker 
 

Kinesiske stavhoppere
Deltakere for Kina under Sommer-OL 2004
Friidrettsutøvere under Sommer-OL 2004
Deltakere for Kina under Sommer-OL 2008
Friidrettsutøvere under Sommer-OL 2008
Fødsler i 1985
Yu Chaohong

Yu Chaohong (født 3. november 1975 i provinsen Yunnan i Folkerepublikken Kina) er en kinesisk friidrettsutøver, som konkurrerer i kappgang. Han representerte Kina under Sommer-OL 2008, der han ikke startet.

Eksterne lenker 
 

Kinesiske kappgjengere
Deltakere for Kina under Sommer-OL 2004
Friidrettsutøvere under Sommer-OL 2004
Deltakere for Kina under Sommer-OL 2008
Friidrettsutøvere under Sommer-OL 2008
Personer fra Yunnan
Fødsler i 1975
Silas Kiplagat

Silas Kiplagat (født 20. august 1989) er en kenyansk mellomdistanseløper som spesialiserer seg på 1500 meter.

Kiplagat er født i Siboh Village i Marakwet District, og begynte med målrettet trening for konkurranseløp i 2008, da han hadde fullført Chebara high school. Han møtte Sammy Kitwara og hans tre ganger verdensmester på 3000 meter hinder, Moses Kiptanui. Kiplagat ønsket først å følge Kitwara på de lengre distransene, men Kiptanui la merke til hans fartsegenskaper og oppfordret til mellomdistanseløp.

Kiplagat forsøkte seg også på terrengløp, og ble nummer 17 ved det kenyanske mesterskapet i terrengløp. Det var først når han løp 1500 meter at han viste sitt potensial; han vant det kenyanske fengselsmesterskapet, og ble nummer to ved det nasjonale mesterskapet i 2009, slått av kun Asbel Kiprop. Den italienske treneren, Renato Canova bidro med teknisk veiledning, og introduserte ham for den italienske manager, Gianni Demadon, som signerte Kiplagat. Han fikk deretter plass på 1500 m under stevnet Herculis i Monaco.

Den europeiske debuten plasserte Kiplagat i eliten av mellomdistanseløpere. Han forbedret sin personlig rekord med fem sekunder til 3.29,27 og ble med det blant de ti beste løperne i verden gjennom tidene.

Etter at sesongen ble ferdig i Europa, reiste han til New Delhi, og vant der 1500 meter under Commonwealth Games foran James Magut.

Ved VM i friidrett 2011 i Sør-Korea kom ham på andreplass på 1500 meter, bak sin landsmann Asbel Kiprop. Ved VM i friidrett innendørs 2012 nådde han finalen, men endte på sjetteplass.

Referanser

Eksterne lenker 
 

Fødsler i 1989
Kenyanske mellomdistanseløpere
Gullmedaljevinnere under samveldelekene for Kenya
Verdensrekordsettere i friidrett
Deltakere for Kenya under Samveldelekene 2010
Friidrettsutøvere under Samveldelekene 2010
Deltakere for Kenya under Sommer-OL 2012
Friidrettsutøvere under Sommer-OL 2012
Deltakere for Kenya under Stafett-VM i friidrett 2014
Deltakere for Kenya under VM i friidrett 2015
Gordon Pettengill

Gordon Pettengill (født 1926 i Providence, Rhode Island) er en amerikansk radioastronom og planetfysiker. Hans studier ved Massachusetts Institute of Technology (MIT) ble avbrutt av tjenesten i Europa mot slutten av andre verdenskrig. Dette ble etterfulgt av arbeid ved Los Alamos National Laboratory og en doktorgrad fra University of California, Berkeley

Pettengill var en av drivkreftene bak bruken av den nye Milestone-radaren ved Lincoln-laboratoriet for de tidligste arbeidene innen radioastronomi. Da den ble satt i drift sent i 1957, brukte Pettengill dene radaren til å spore Sputnik I, den første av slike observasjoner av en satellitt. Han ble kjent for hans todimensjonale radarkartlegging av månen i 1960, en viktig del av USAs forberedelser til Apollo-programmet, som blant annet forsikret om at astronautene ikke ville forsvinne under et tykt lag av støv når de landet.

Hans observasjoner har omfattet Merkur, Venus, Mars og flere asteroider og kometer, de galileiske månene til Jupiter og Saturns ringer.

Han er professor emeritus ved MIT og var tidligere direktør for MITs senter for romforskning.

Referanser

Kilder 
 AGU – Whitten Medal Bio (Irwin Shapiro, forfatter)
 The invention that changed the world. Robert Buderi
 Annual Review of Astronomy and Astrophysics 3:377-411 (september 1965)(doi:10.1146/annurev.aa.03.090165.002113)
 NASA Technical Reports
 Venus: Global Surface Radar Reflectivity
 Venus Surface Radiothermal Emission as Observed by Magellan

Astronomer fra USA
Professorer fra USA
Personer fra Providence
Artikler i astronomiprosjektet
Ràdio Nacional d’Andorra

Ràdio Nacional d'Andorra (RNA) er en statlig radiokanal i Andorra. Den ble etablert i 1990 og drives av det statlige kringkastingsselskapet Ràdio i Televisió d'Andorra (RTVA). RNA har programmer på katalansk, Andorras offisielle språk. Stasjonen sender på 94,2 MHz i FM-båndet. Programflaten inneholder nyheter, aktualitetsprogrammer, underholdning og musikk. Kanalen har studio i Baixada del Molí i kommunen Andorra la Vella.

RTVA overtok radiokanalen fra et tidligere statlig selskap, Organisme de Ràdio i Televisió d'Andorra'' (ORTA).

Referanser

Eksterne lenker
 RTVA, offisielt nettsted med informasjon om RNA

Andorra
Radiokanaler
Etableringer i 1990
Kristian B. Dysthe

Kristian Barstad Dysthe (født 16. september 1937) er en norsk matematiker som særlig har forsket på geofysisk fluiddynamikk og bølgeteori. 

Dysthe avla  cand.real.-eksamen ved Universitetet i Bergen i 1962 og dr.philos.-graden i 1972. Samme år ble han professor i anvendt matematikk ved Universitetet i Tromsø. Fra 1992 (til pensjon i 2007) har han vært professor ved Universitetet i Bergen. Han er medlem av Det Norske Videnskaps-Akademi. 

Sammen med Karsten Trulsen har Dysthe gjennomført simuleringer med ikke-lineære bølgemodeller som kan forklare vilkårene  for at enkelte bølger kan bli eksepsjonelt store og true sikkerheten til havs.

Referanser

Eksterne lenker 

 uib.no Biografi ved UiB

Norske matematikere
Norske matematikkprofessorer
Professorer ved Universitetet i Bergen
Medlemmer av Det Norske Videnskaps-Akademi
Fødsler i 1937
Radio Andorra

Radio Andorra, katalansk Ràdio Andorra, fransk Radio Andorre, var en internasjonal radiokanal, som fra 1939 til 1981 sendte programmer rettet mot lyttere i Frankrike og Spania fra en sender i kommunen Encamp i Andorra. 

Stasjonen ble etablert av Jacques Trémoulet. Han eide selskapet Radiophonie du Midi, som kringkastet i flere franske byer, men ønsket å etablere en sender utenfor fransk territorium. Sendingene fra Andorra i Pyreneene startet 7. august 1939. Programmet besto i sin helhet av musikk. Kanalen sendte på fransk og spansk. 

Etter en strid mellom samfyrstene og Andorras egne myndigheter om disposisjonen over frekvensene Andorra rådet over, nektet Andorra å fornye Radio Andorras lisens og i 1981 ble kanalen stengt.

Referanser

Kilder
Aqui Radio Andorra, radiostasjonens historie (fransk)

Andorra
Radiokanaler
Sud Radio

Sud Radio er et privat, fransk kringkastingsselskap grunnlagt i 1958.
 
Fram til 1981 hadde kanalen sendestasjon på toppen av Pic Blanc ved Envalirapasset i Andorra. Kanalen begynte i 1958 som Radio des Vallées. Den var eid av det franske selskapet Société financière de radiodiffusion (Sofirad), som da var majoritetseid av den franske stat. I 1966 skiftet den navn til Sud Radio.

Etter at Andorras regjering i 1981 nektet å fornye kanalens lisens, gikk den over til å sende på FM-båndet forskjellige steder i det sørlige Frankrike i tillegg til sendinger på mellombølgen fra Toulouse.

Referanser

Eksterne lenker
 

Andorra
Radiokanaler
Gerard Claret i Serra

Gerard Claret i Serra (født 1951 i Andorra la Vella) er en andorransk fiolinist.

Claret har spilt i Quartet Ciutat de Barcelona og Quartet Numen, og undervist ved Escola de Música de Barcelona. Fra 2000 til 2005 ledet han Escola Superior de Música de Catalunya. Claret er leder for Orquestra Nacional Clàssica d'Andorra (ONCA). 

Claret mottok i 1988 Sankt Georgskorset, Catalonias fremste utmerkelse.

Han er bror av cellisten Lluís Claret.

Referanser 

Fiolinister
Personer fra Andorra la Vella
Fødsler i 1951
Bardufoss Høgtun videregående skole

Bardufoss Høgtun videregående skole er en videregående skole bestående av tre skolesteder. Fra 1. januar 2010 ble tidligere Høgtun videregående skole og Bardufoss videregående skole slått sammen, men utgjør to skolesteder. I tillegg er avd. flyfag lokalisert på Bardufoss flystasjon med egen hangar. Skolen består av flere bygg. På Høgtun er utdanningsprogram for medier og kommunikasjon og design og håndverk, på Bardufoss flystasjon er vg2 og vg3 flytekniker og flymekaniker. I Sundlia er elektrofag, bygg- og anleggsteknikk, teknikk og industriell produksjon, helse- og sosialfag, studiespesialisering og idrettsfag.

Les også 
 Liste over norske videregående skoler

Eksterne lenker 
 Bardufoss Høgtun videregående skole

Videregående skoler i Troms og Finnmark
Skoler i Målselv
Zuzana Hejnová

Zuzana Hejnová (født 19. desember 1986 i Liberec) er en tsjekkisk friidrettsutøver. Hun har spesialisert seg på øvelsene 100 meter hekk, 400 meter og 400 meter hekk. Som junior konkurrerte hun også i sjukamp. Hejnova ble verdensmester på 400 meter hekk under mesterskapet i Moskva 2013.

Karriere 
Hun vant 400 meter hekk under junior-VM i friidrett 2003 i Sherbrooke, Canada med tiden 57,54. Året etter, i Grosseto, Italia, vant hun sølv med tiden 57,44. Vinner var russiske Ekaterina Kostetskaya, som vant med god margin på tiden 55,55 sekund.

I mars 2008 nådde hun ikke finalen på 400 meter under innendørs-VM, men vant bronse med det tsjekkiske stafettlaget på 4 x 400 meter.  

Hejnová deltok på 400 meter hekk under OL i Beijing, og ble der nummer sju.

I 2011 vant hun 400 meter hekk under EM i friidrett for lag i Stockholm, på ny tsjekkisk rekord med tiden 53,87.

Referanser

Eksterne lenker 
 
 
 
 

Personer fra Liberec
Tsjekkiske hekkeløpere
Tsjekkiske sprintere
Verdensmestere i friidrett
Olympiske bronsemedaljevinnere for Tsjekkia
Deltakere for Tsjekkia under Sommer-OL 2008
Friidrettsutøvere under Sommer-OL 2008
Medaljevinnere under Sommer-OL 2012
Deltakere for Tsjekkia under Sommer-OL 2012
Friidrettsutøvere under Sommer-OL 2012
Deltakere for Tsjekkia under Sommer-OL 2016
Friidrettsutøvere under Sommer-OL 2016
Deltakere for Tsjekkia under VM i friidrett 2015
Deltakere for Tsjekkia under VM i friidrett 2017
Deltakere for Tsjekkia under VM i friidrett 2019
Deltakere for Tsjekkia under VM i friidrett innendørs 2010
Claudio Suárez

Claudio Suárez (født 17. desember 1968 i Texcoco) er en meksikansk tidligere fotballspiller. Han spilte i forsvar, og er spilleren med flest landskamper for , 178 i alt. Det gjør ham også til utespilleren i verden med flest landskamper; bare målvakta Mohammed Al-Deayea fra  har flere, med 181.

Suárez skårte seks landslagsmål. Han deltok i tre VM for Mexico: i 1994, 1998 og 2006. Han spilte for UNAM, Guadalajara, UANL og Chivas USA, og la opp i 2006.

Referanser

Eksterne lenker 
 

Meksikanske fotballspillere
Spillere i Fotball-VM 1994
Spillere i Fotball-VM 1998
Spillere i Fotball-VM 2006
Deltakere for Mexico under Sommer-OL 1996
Fotballspillere under Sommer-OL 1996
Fotballspillere for UNAM Pumas
Fotballspillere for CD Guadalajara
Fotballspillere for Tigres de la UANL
Fotballspillere for Club Deportivo Chivas USA
Personer fra Texcoco
Fødsler i 1968
Den saudi-irakiske nøytrale sonen

Den saudi-irakiske nøytrale sonen var et område på  km² mellom Saudi-Arabia og Irak der grensa mellom landene ikke hadde blitt fastsatt. Mahammarahtraktaten fra 5. mai 1922 utsatte konflikten mellom Storbritannia (som hadde mandatet for Irak) og kongedømmet Najd (som seinere ble til Saudi-Arabia). Traktaten unngikk å sette bestemte landegrenser. Etter videre forhandlinger definerte Uqairprotokollen fra 2. desember samme år de fleste grensene mellom landene, og oppretta den nøytrale sonen.

Ingen militære eller permanente bygninger skulle bygges i eller nær sonen, og nomader fra begge land skulle ha uinnskrenka tilgang til beitene og brønnene der.

Administrativ deling av området ble oppnådd i 1975, og en grensetraktat ble underskrevet i 1981. Av ukjente grunner ble ikke traktaten meldt til FN, og ingen utenfor Saudi-Arabia og Irak ble fortalt om endringa eller vist kart over området med den nye grensa. Da Gulfkrigen nærma seg tidlig i 1991 kansellerte Irak alle internasjonale avtaler med Saudi-Arabia siden 1968. Saudi-Arabia svarte med å melde alle tidligere grenseforhandlinger med Irak til FN i juni 1991. Slik endte den juridiske eksistensen til den nøytrale sonen.

Den saudi-irakiske nøytrale sonen hadde tidligere ISO 3166-1-kodene NT (alfa-2) og NTZ (alfa-3). Disse kodene ble sletta i 1993. FIPS 10-4-koden for sonen var IY; denne ble sletta i 1992.

Se også 
 Iraks geografi
 Saudi-Arabias geografi

Referanser 

Iraks historie
Saudi-Arabias historie
Omstridte områder
El Periòdic d’Andorra

El Periòdic d'Andorra er en dagsavis som blir utgitt i Escaldes i kommunen Escaldes-Engordany i Andorra. Avisen ble etablert i 1996 som datterselskap av den katalanske avisen El Periódico de Catalunya.

Avisen var eid av Grupo Zeta, inntil andorranske eiere kom inn i 2010–2011. El Periòdic d'Andorra trykkes i Parets del Vallès i Catalonia.

Referanser

Eksterne lenker
 Avisens nettsted 

Andorra
Aviser etablert i 1997
Karl Johans Minne skole

Karl Johans Minne skole er en barneskole som ligger på toppen av Tinnheia i Malmveien, ca. fire km vest for Kristiansand sentrum. Skoleåret 2018-2019 har skolen 201 elever og 28 ansatte. 
Ved starten i 1969 hadde skolen 600 elever.

Skolen har tilbud i skole og skolefritidsordning hver dag. 25% av elevene er minoritetsspråklige og har bakgrunn fra 18 ulike nasjoner. Fem morsmålslærere er tilknyttet skolen.

Kristiansand hadde tidligere en skole med samme navn. Den lå i krysset mellom Henrik Wergelands gate og Vestre Strandgate, matrikulert til Vestre Strandgate 36.

Referanser

Eksterne lenker 
 Offisielt nettsted

Skoler i Kristiansand
Barneskoler i Agder